Source: http://www.partnerverejnehosektora.sk/stranky/clanky.aspx
Timestamp: 2018-11-13 04:49:20+00:00
Document Index: 10903931

Matched Legal Cases: ['§ 19', '§ 11', '§ 4', '§ 11', '§ 2', '§ 2', '§ 2', '§6', '§6', '§6', '§ 6', '§ 2', '§ 2', '§ 11', '§ 11', '§ 17', '§ 17', '§ 17', '§ 17', 'súd ', 'súd ', '§ 4', '§ 11']

Partner Verejného Sektora - články
Hlavné menu Články
Môže advokát plniť povinnosti oprávnenej osoby pre partnera verejného sektora, ktorý je jeho klientom a ktorému zároveň poskytuje právne služby?
V zmysle ust. § 19 písm. c) zákona o RPVS: „Oprávnená osoba nesmie vykonávať úkony podľa tohto zákona, ak má akýkoľvek vzťah k partnerovi verejného sektora alebo k členom jeho orgánov, ktorý by mohol spochybniť jej nestrannosť, najmä ak je personálne alebo majetkovo prepojená s partnerom verejného sektora.“ Podľa vyššie uvedeného vzťah „advokát-klient“ by nemal byť prekážkou pre vykonávanie služieb oprávnenej osoby pre tých klientov, ktorým advokát zároveň poskytuje právne služby.
Výklad k tejto otázke je možné opätovne nájsť v rámci FAQ na webovom sídle ministerstva. Vzťah "advokát-klient" podľa nášho názoru nie je prekážkou pre výkon činnosti oprávnenej osoby pre tohto klienta ako partnera verejného sektora. Vzhľadom na špecifické postavenie oprávnených osôb a ich činnosti ako advokátov, notárov atď., kde podliehajú ustavoveniam osobitných predpisov (napr. zákon o advokácii), tento "profesionálny vzťah" nepovažujeme za dôvod pre vylúčenie oprávnenej osoby z výkonu činnosti pre doterajšiu klientelu aj na základe toho, že disponuje viacerými vedomosťami o vlastníckej či riadiacej štruktúre partnera verejného sektora, čo môže v konečnom dôsledku prispieť k presnejšiemu i jednoduchšiemu určeniu konečného užívateľa výhod. Samozrejme, je na partnerovi verejného sektora, či si zvolí práve osobu, ktorá mu poskytuje určité právne služby, alebo naopak zvolí osobu, ktorá ho vôbec nepozná. Pokiaľ teda advokát alebo oprávnená osoba nie je personálne ani majektovo prepojená ani nemá iný vzťah, ktorý môže ohroziť jeho nestrannosť pri výkone činnosti oprávnenej osoby, môže táto osoba vykonávať uvedenú činnosť pre svojich klientov.
V roku 2018 nastáva opäť ďalšia – podľa nášho názoru zásadná – zmena na poli zisťovania konečného užívateľa výhod. Parlament schválil dňa 1. februára 2018 vládny návrh zákona, ktorým sa novelizuje zákon o legalizácii príjmov z trestnej činnosti a niektoré ďalšie zákony. Hlavným cieľom predloženého návrhu je transpozícia smernice Európskeho parlamentu a Rady Európskej únie 2015/849 zo dňa 20. mája 2015 (ďalej len „IV. AML Smernica“). Zmyslom tejto smernice je okrem iného aj zamedziť využívaniu finančného systému na pranie špinavých peňazí.
Publikované: | Autor: Advokátska kancelária JUDr. Róbert Hronček, s.r.o. (www.partnerverejnehosektora.sk)
Od 1. februára 2017 majú subjekty, ktoré prijímajú finančné prostriedky alebo majetok z verejných zdrojov nad zákonom stanovený limit, ako aj ďalšie zákonom určené osoby, povinnosť zapísať sa do novo zriadeného registra partnerov verejného sektora. Túto povinnosť zavádza zákon č. 315/2016 Z.z. o registri partnerov verejného sektora a o zmene a doplnení niektorých zákonov (ďalej ako zákon o registri partnerov verejného sektora). Zákon tieto subjekty označuje ako partnerov verejného sektora. Bez zápisu v registri nebude mať partner verejného sektora prístup k verejným zdrojom a nebude mať ani možnosť úspešne sa uchádzať o ich získanie. Zápis do registra partnerov verejného sektora ako i plnenie ďalších súvisiacich zákonných povinností však musí zabezpečiť tzv. oprávnená osoba. Oprávnenou osobou môže byť len advokát, notár, banka, pobočka zahraničnej banky, audítor, daňový poradca, so sídlom alebo miestom podnikania v Slovenskej republike. Advokátska kancelária JUDr. Róbert Hronček, s.r.o. so sídlom v Žiline ponúka slovenským i zahraničným osobám vysoko kvalitné, odborné a profesionálne služby v oblasti zápisu do registra partnerov verejného sektora a ďalších činností oprávnenej osoby. Viac informácií nájdete na našej stránke.
Základnou povinnosťou partnera verejného sektora je zápis do registra, ktorý vedie Ministerstvo spravodlivosti Slovenskej republiky a to minimálne po celú dobu trvania právneho vzťahu, z ktorého mu plynú verejné zdroje. Ďalej je povinný oprávnenej osobe poskytovať potrebnú súčinnosť, najmä jej poskytnúť správne, aktuálne a pravdivé údaje pre zápis do registra partnerov verejného sektora a vždy ohlásiť každú zmenu, ktorá môže mať vplyv na správnosť a aktuálnosť údajov zapísaných v registri ako, nakoľko spolu s oprávnenou osobou zodpovedá za správnosť zapísaných údajov v registri.
Do kedy sa musí partner verejného sektora zaregistrovať?
Ako postupovať ak som zapísaný v registri konečných užívateľov výhod?
Osoby zapísané v registri konečných užívateľov výhod podľa Zákona o verejnom obstarávaní sa považujú za partnerov verejného sektora zapísaných v registri partnerov verejného sektora, avšak sú povinné zabezpečiť overenie identifikácie konečného užívateľa výhod podľa zákona o registri partnerov verejného sektora a podanie návrhu na zápis na účely zosúladenia zapísaných údajov, najneskôr do 31. júla 2017. Nesplnenie tejto povinnosti je dôvodom na výmaz partnera verejného sektora z registra.
V zmysle ust. § 11 ods. 1 zákona o RPVS: „Za správnosť údajov zapísaných v registri, identifikáciu konečného užívateľa výhod a overovanie identifikácie konečného užívateľa výhod zodpovedá partner verejného sektora a oprávnená osoba zapísaná v registri.“, pričom v zmysle ust. § 4 ods. 2 a ods. 3 zapisovanými údajmi sú: v prípade fyzickej osoby meno a priezvisko, bydlisko alebo miesto podnikania, identifikačné číslo organizácie, ak bolo pridelené, inak dátum narodenia, zoznam konečných užívateľov výhod, údaje o oprávnenej osobe, a v prípade právnickej osoby názov alebo obchodné meno, sídlo, právna forma, identifikačné číslo organizácie, ak bolo pridelené, zoznam konečných užívateľov výhod, zoznam verejných funkcionárov vykonávajúcich funkciu v Slovenskej republike, ktorí sú súčasťou vlastníckej štruktúry alebo riadiacej štruktúry partnera verejného sektora, údaje o oprávnenej osobe. Ďalej v zmysle ust. § 11 ods. 5 zákona o RPVS: „Identifikácia konečného užívateľa výhod a overenie identifikácie konečného užívateľa výhod sa preukazuje verifikačným dokumentom, v ktorom oprávnená osoba:
e) vyhlási, že skutočnosti uvedené vo verifikačnom dokumente zodpovedajú ňou skutočne zistenému stavu.“
Účelom ZRPVS je uvádzať plné a pravdivé údaje o konečnom užívateľovi výhod. Pokiaľ sa údaje o konečnom užívateľovi výhod nemenia, treba verifikačný dokument v zmysle ZRPVS prikladať.
Zápis poľnohospodárskych subjektov do registra partnerov verejného sektora
Ste poľnohospodárskym subjektom?
Poľnohospodárskym subjektom je každá právnická alebo fyzická osoba podnikajúca v oblasti poľnohospodárstva. Najčastejšie ide o právnu formu družstiev, no v zásade môže ísť o akúkoľvek obchodnú spoločnosť, príp. fyzickú osobu-podnikateľa.
Prijímate peniaze od PPA - poľnohospodárskej platobnej agentúry v segmente poľnohospodárstva?
Potom sa aj Vás týka povinnosť zápisu do registra partnerov verejného sektora, ktorý bol zriadený od 1. februára 2017 na základe zákona č. 315/2016 Z. z. o registri partnerov verejného sektora a o zmene a doplnení niektorých zákonov. Registrácia v registri partnerov verejného sektora je jednou z podmienok pre získanie peňazí od poľnohospodárskej platobnej agentúry.
Partner verejného sektora sa do registra partnerov verejného sektora nezapisuje sám, registráciu zabezpečuje v zmysle zákona tzv. oprávnená osoba (advokát, notár, banka, pobočka zahraničnej banky, audítor alebo daňový poradca so sídlom alebo miestom podnikania na území SR). Advokátska kancelária JUDr. Róbert Hronček, s.r.o. Vám ponúka svoje služby oprávnenej osoby. Zabezpečíme pre Vás kompletný servis – od poradenstva, cez zápis do registra až po ďalšie služby súvisiace s overovaním identifikácie konečného užívateľa výhod a zápisu zmien do registra. V prípade záujmu nás neváhajte kontaktovať!
Zápis poskytovateľov lekárenskej starostlivosti do registra partnerov verejného sektora
Dňa 1. februára 2017 nadobudol účinnosť zákon č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RPVS“). Účelom zákona o RPVS je zavedenie registra partnerov verejného sektora, ako aj úprava s tým súvisiacich otázok s cieľom legislatívne vymedziť požiadavky na subjekty, s ktorými vstupuje štát, resp. subjekty verejného práva do právnych vzťahov, resp. v rámci ktorých tretia osoba prijíma akékoľvek plnenie vrátane predaja majetku štátu. V zmysle ustanovenia § 2 zákona o RPVS sa za partnera verejného sektora považuje okrem iných v tomto ustanovení uvedených subjektov aj fyzická alebo právnická osoba, ktorá nie je subjektom verejnej správy a ktorá je poskytovateľom zdravotnej starostlivosti, ktorý má so zdravotnou poisťovňou uzavretú zmluvu o poskytovaní zdravotnej starostlivosti. Podľa zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov (ďalej len „zákon o zdravotnej starostlivosti“) sa za jednu z foriem poskytovania zdravotnej starostlivosti považuje aj lekárenská starostlivosť. Z uvedeného vyplýva, že poskytovatelia lekárenskej starostlivosti, ktorí majú uzatvorenú zmluvu o poskytovaní zdravotnej starostlivosti so zdravotnou poisťovňou majú povinnosť zapísať sa do registra partnerov verejného sektora. Povinnosť byť zapísaný v registri partnerov verejného sektora sa však týka len tých poskytovateľov lekárenskej starostlivosti, ktorým majú byť jednorazovo poskytnuté finančné prostriedky prevyšujúce sumu 100 000 eur alebo v úhrne prevyšujúce sumu 250 000 eur v kalendárnom roku, ak ide o opakujúce sa plnenie. Zákon o RPVS ďalej hovorí, že poskytovateľ zdravotnej starostlivosti a teda aj poskytovateľ lekárenskej starostlivosti, ktorý spĺňa vyššie uvedené zákonné podmienky je povinný zabezpečiť svoj zápis do registra partnerov verejného sektora najneskôr do 31. júla 2017.
Na základe vyššie uvedeného, je za partnera verejného sektora považovaný akýkoľvek poskytovateľ zdravotnej starostlivosti alebo len poskytovateľ zdravotnej starostlivosti spĺňajúci finančné limity podľa zákona o RPVS?
Čo sa týka finančných limitov, vzťahujú sa tieto na všetky zmluvy od zdravotných poisťovní v úhrne alebo na každú jednotlivú zmluvu so zdravotnou poisťovňou?
V prípade, že je poskytovateľ zdravotnej starostlivosti zároveň subjektom verejnej správy, je tento poskytovateľ považovaný za partnera verejného sektora, aj napriek tomu, čo je uvedené v § 2 ods. 1 písm. a) bod 4 zákona o RPVS?
Partnera verejného sektora charakterizujú viaceré znaky. Tak, ako pri ostatných subjektoch, ktoré spĺňajú znaky nadobúdania verejných zdrojov podľa § 2 ods. 1 písm. a) ZRPVS, aj subjekt uvedený v bode 4 tohto ustanovenia - teda poskytovateľ zdravotnej starostlivosti, musí nadobúdať na základe zmluvy so zdravotnom poisťovňou plnenia, ktoré sú nad limity zvedené v ZRPVS.
Finančné limity sa vzťahujú na každú jednotlivú zmluvu so zdravotnou poisťovňou samostatne. Ide o rovnaký režim, ako v prípade iných partnerov verejného sektora, kde sa tiež posudzuje na účely naplnenia finančných limitov vždy každá zmluva samostatne.
V prípade, ak je poskytovateľ zdravotnej starostlivosti zároveň subjektom verejnej správy, má povinnosť zápisu do registra z dôvodu, že máme za to, že v tomto prípade sa prednostne uplatní prísnejší režim a teda prednosť bude mať jeho postavenie partnera verejného sektora pred postavením subjektu verejnej správy. Uvedené stanovisko sa nachádza aj v časti "FAQ" ohľadne ZRPVS na webovom dísle ministerstva spravodlivosti.
Ako postupovať v prípade, že vo vlastníckej štruktúre partnera verejného sektora je aj subjekt verejnej správy iného štátu? Kto bude považovaný za konečného užívateľa výhod v prípade, že jediným subjektom, spĺňajúcim kritériá uvedené v §6a ods. 1 písm. a) zákona o ochrane pred legalizáciou príjmov z trestnej činnosti a o ochrane pred financovaním terorizmu je tento subjekt?
Domnievame sa, že ak sa jedná o subjekt verejnej správy a teda subjekt, ktorý ako taký neprodukuje zisk, nemožno určiť žiadnu fyzickú osobu, ktorá by spĺňala kritériá uvedené v §6a ods. 1 písm. a) zákona o ochrane pred legalizáciou príjmov z trestnej činnosti a o ochrane pred financovaním terorizmu. Vo vyššie uvedenom prípade by sa teda za konečných užívateľov výhod mali považovať osoby podľa §6a ods. 2 zákona o ochrane pred legalizáciou príjmov z trestnej činnosti a o ochrane pred financovaním terorizmu, t.j. členovia vrcholového manažmentu partnera verejného sektora.
V tomto prípade ZRPVS nepozná výnimku, resp. odlišný režim určovania konečného užívateľa výhod. Aj pri subjektoch, ktoré sú "subjektami verejnej správy iného štátu" je potrebné preveriť, či v rámci tohto subjektu niet fyzickej osoby, ktoré by požívala prostredníctvom účasti subjektu verejnej správy na partnerovi verejného sektora určitý hospodársky prospech. Samozrejme predpokladáme, že vo väčšine prípadov nebude skutočne možné fyzickú osobu podľa § 6a zákona č. 297/2008 Z. z. určiť a teda ako konečný užívateľ výhod sa zapíše vrholový manažment subjektu verejnej správy.
Dôkazné bremeno preukazovania odbornej starostlivosti vo vzťahu k možnosti odhalenia skutočností vedúcich k správnemu určeniu konečného užívateľa výhod oprávnená osoba znáša v tzv. "konaní o kvalifikovanom podnete". Pokiaľ preukáže, že tieto údaje nevedela a nemohla zistiť, nehrozí jej žiadna sankcia ktorú zákon predvída.
V zmysle ust. § 2 ods. 4 písm. d): „Partnerom verejného sektora nie je ani iný štát a jeho orgány.“ Je možné podľa vyššie uvedeného ustanovenia postupovať aj v prípade zahraničného subjektu založeného zvláštnym zákonom za účelom plnenia verejnej služby, t.j. verejnoprávnej inštitúcie?
Pri určení, koho možno považovať za subjekt verejnej správy iného štátu na účely aplikácie výnimky z povinnosti zápisu do registra, treba vychádzať zo slovenskej právnej úpravy. Pokiaľ sa za účasť verejnej správy v podmienkach SR považujú aj verejnoprávne inštitúcie, recipročne aj v rámci iných štátov tieto považujeme za subjekty verejnej správy. Verejnoprávne inštitúcie sú v zmysle právnej teórie charakterizované ako združenia osôb konštituované na základe právneho predpisu, pričom účelom týchto subjektov je poskytovanie verejných služieb. Za verejnoprospešnú inštitúciu sa v podmienkach SR považuje napr. Rozhlas a televízia Slovenska. Verejnoprávne inštitúcie sú v rámci SR rovnako vedené v zozname subjektov verejnej správy, ktorý vedie Štatistický úrad SR. Aj to je argument, prečo tieto subjekty sú podľa nášho názoru (okrem subjektov štátnej správy či samosprávy) považované za verejný sektor iného štátu požívajúci výnimku z povinnosti zápisu podľa § 2 ods. 4 písm. d) ZRPVS.
Ako má oprávnená osoba postupovať pri overovaní identifikácie konečného užívateľa výhod?
Je postačujúce, ak oprávnená osoba preverí, či nedošlo k zmene údajov zapísaných v registri a v prípade, že k zmene nedošlo, uvedené potvrdí aj čestným vyhlásením zo strany partnera verejného sektora? V takom prípade sa domnievame, že nie je potrebné vyžadovať pre overenie identifikácie konečného užívateľa výhod ďalšie dokumenty (to znamená napr. opätovne vyžadovať aktuálne znenie spoločenskej zmluvy, resp. zakladateľskej listiny za predpokladu, že k žiadnym zmenám v spoločenskej zmluve, resp. zakladateľskej listine nedošlo).
Postup pri overení identifikácie konečného užívateľa výhod je vecou oprávnenej osoby. Podľa nášho názoru však nie je postačujúce najmä s ohľadom na povinnosť konať s odbornou starostlivosťou, aby si oprávnená osoba na preukázanie toho, že údaje o zapísanom konečnom užívateľovi výhod sa nezmenili, vyžiadala len jednoduché čestné vyhlásenie od partnera verejného sektora. Inak povedané v prípade, ak nastanú verifikačné udalosti podľa § 11 ods. 2 ZRPVS, musí oprávnená osoba pri overení identifikácie konať s rovnakou mierou odbornej starostlivosti, ako pri prvozápise partnera verejného sektora. V opačnom prpade sa môže stať, že v rámci konania o kvalifikovanom podnete neunesie dôkazné bremeno konania s odbornou starostlivosťou.
Je možné overenie identifikácie konečného užívateľa výhod vykonať aj v iných prípadoch, resp. kedykoľvek počas roka, aby tak bola zaistená aktuálnosť údajov zapísaných v registri?
Pri overovaní identifikácie konečného užívateľa výhod v súčasnosti systém elektronických služieb RPVS ponúka výber len z troch možností, resp. dôvodov, pre ktoré sa identifikácia konečného užívateľa výhod uskutočňuje (podľa § 11 ods. 2 písm. c), d) a e)), a to:
- k 31. decembru kalendárneho roka,
- v súvislosti s uzatvorením zmluvy alebo jej zmenou,
- v súvislosti s plnením zo zmluvy.
ZRPVS pozná taxatívne vymedzené verifikačné udalosti a nepripúšťa možnosť overiť identifikáciu "dobrovoľne", teda v prípade, ak tieto verifikačné udalosti nenastali. Preto nemožno akceptovať uvedenú požiadavku na zmenu formulára a doplnenie dôvodu overenia identifikácie konečného užívania výhod.
V zmysle ust. § 17 ods. 1 zákona o RPVS: „Do registra možno zapísať postupom a za podmienok podľa tohto zákona aj osobu, ktorá nie je partnerom verejného sektora, ak o to požiada.“ Pre ktoré praktické prípady je inštitút „dobrovoľného zápisu“ v zmysle vyššie uvedeného určený? Ako je v bežnej praxi možné zistiť, že osoba, zapísaná v RPVS, postupovala podľa § 17 ods. 1 zákona o RPVS (a teda nie je partnerom verejného sektora)? Ako postupovať v prípade, že sa osoba zapísala postupom podľa § 17 ods. 1 zákona o RPVS, a teda v čase zápisu nebola partnerom verejného sektora, avšak neskôr sa ním stala? Je potrebné (s ohľadom na § 17 ods. 2 zákona o RPVS) o tom registrový súd informovať a zápis zmeniť? Ak áno, akým spôsobom?
V praxi sa vyskytujú prípady, kedy podnikateľ predpokladá, že vstúpi do viacerých verejných obstarávaní, kde hodnota zakázky presahuje limity uvedené v ZRPVS, pričom tento subjekt očakáva, že aspoň v rámci jedného z týchto obstarávaní by sa mohol stať úspešným uchádzačom. Keďže následne, najneskôr pred podpisom zmluvy, subjekt musí byť v registri zapísaný, chce si splniť svoju povinnosť s dostatočným časovým predstihom. ZRPVS napriek tomu povinnosť zápisu od súťažiteľov nevyžaduje, tá sa vyžaduje najneskôr v momente pred uzatvorením zmluvy.
ZRPVS nevyžaduje, aby subjekt oznámil registrujúcemu orgánu, že sa z dobrovoľne zapísaného subjektu "zmenil" na partnera verejného sektora. Ustanovenia ZRPVS sa vzťahujú rovnako na partnera verejného sektora ako na dobrovoľne zapísaný subjekt s výnimkou sankcií, ktoré dobrovoľne zapísanému subjektu byť uložené nemôžu. Pokiaľ súd bude rozhodovať o porušení povinností zo ZRPVS, musí sa zaoberať aj otázkou, či subjekt bol zapísaný dobrovoľne a teda sankciu za pochybenie neuloží, alebo či subekt spĺňa podmienky uvedené v ZRPVS a je teda partnerom verejného sektora.
Ako v praxi postupovať, ak dôjde k zmene zapísaných údajov o oprávnenej osobe (napr. zmena obchodného mena)?
V zmysle § 4 ods. 2 písm. e) bod 2, resp. ods. 3 písm. g) zákona o RPVS: „O fyzickej/právnickej osobe, ktorá je partnerom verejného sektora, sa do registra zapisuje: údaje o oprávnenej osobe v rozsahu názov alebo obchodné meno, sídlo a identifikačné číslo organizácie, ak ide o právnickú osobu.“
Je potrebné vyhotovovať všetku dokumentáciu, potrebnú pre zápis do RPVS (najmä dohodu o plnení povinností oprávnenej, verifikačný dokument, vyhlásenie oprávnenej osoby) opätovne, s uvedením nových/zmenených údajov o oprávnenej osobe (napr. nové obchodné meno)?
V tomto prípade, rovnako ako pri zmene v riadiacej či vlastnícke štruktúre partnera verejného sektora, netreba tieto údaje osobitne v registri partnerov verejného sektora meniť. Pri prijímaní ZRPVS sa totiž predpokladalo dosiahnutie tzv. prepojenia registrov s jedným, referenčným registrom - registrom právnických osôib na základeho ktorého by k prenosu zmenených údajov do ostatných registrov došlo automaticky. Pokiaľ toto prepojenie nie je uskutočnené, nemožno od oprávnených osôb požadovať, aby plnili túto povinnosť, nakoľko by islo o povinnosť "nad rámec zákona". Technicky je možné zvedené zmeny vykonať prostredníctvom elektronickej služby "zmena partnera verejného sektora", avšak v takom prípade nie je vhodné ani potrebné pripájať nové vyhotovené dokumenty, zmenené údaje obsahujú (teda novú dohodu, vyhlásenie či verifikačný dokument).
Je v prípade overovania identifikácie konečného užívateľa výhod k 31. decembru kalendárneho roka potrebné vyhotovovať nový verifikačný dokument?
V zmysle § 11 ods. 2 písm. c) zákona o RPVS: „Oprávnená osoba je povinná identifikovať konečného užívateľa výhod pri prvom zápise do registra a následne overovať identifikáciu konečného užívateľa výhod k 31. decembru kalendárneho roka.“
Akým spôsobom je možné priložiť tento nový verifikačný dokument?
V prípade overenia identifikácie konečného užívateľa výhod, ktorého výsledkom je zistenie, že konečný užívateľ výhod sa nezmenl, oprávnená osoba zasiela súdu len jednoduché "oznámenie o overení identifikácie konečného užívateľa výhod". Pokiaľ však v rámci procesu overenia oprávnená osoba zistí, že k zmene konečného užívateľa výhod doľlo, vyvolá zmenové konanie, v rámci ktorého je verifikačný dokument potrebné priložiť.